CELEX: C2004/228/29
Language: da
Date: 2004-09-11 00:00:00
Title: Domstolens dom (Fjerde Afdeling) af 15. juli 2004 i sag C-419/03, Kommissionen for De Europæiske Fællesskaber mod Den Franske Republik (Traktatbrud — delvis manglende gennemførelse — bevisbyrde — direktiv 2001/18/EF)

11.9.2004   
            
            
               DA
            
            
               Den Europæiske Unions Tidende
            
            
               C 228/15
            
         
      DOMSTOLENS DOM
   
   (Fjerde Afdeling)
   af 15. juli 2004
   i sag C-419/03, Kommissionen for De Europæiske Fællesskaber mod Den Franske Republik (1)
   
   (Traktatbrud - delvis manglende gennemførelse - bevisbyrde - direktiv 2001/18/EF)
   (2004/C 228/29)
   Processprog: fransk
   I sag C-419/03, Kommissionen for De Europæiske Fællesskaber (befuldmægtigede: U. Wölker og F. Simonetti) mod Den Franske Republik (befuldmægtigede: G. de Bergues og D. Petrausch), angående en påstand om, at det fastslås at Den Franske Republik har tilsidesat sine forpligtelser i henhold til Europa-Parlamentets og Rådets direktiv 2001/18/EF af 12. marts 2001 om udsætning i miljøet af genetisk modificerede organismer og om ophævelse af Rådets direktiv 90/220/EØF (EFT L 106, s. 1), idet den ikke har vedtaget de love og administrative bestemmelser, der er nødvendige for at efterkomme direktivet, eller i hvert fald ikke har underrettet Kommissionen herom, har Domstolen (Fjerde Afdeling), sammensat af afdelingsformanden, J.N. Cunha Rodrigues, og dommerne N. Colneric og K. Schiemann (refererende dommer); generaladvokat: C. Stix-Hackl; justitssekretær: R. Grass, den 15. juli 2004 afsagt dom, hvis konklusion lyder således:
   
               1.
            
            
               Den Franske Republik har tilsidesat sine forpligtelser i henhold til Europa-Parlamentets og Rådets direktiv 2001/18/EF af 12. marts 2001 om udsætning i miljøet af genetisk modificerede organismer og om ophævelse af Rådets direktiv 90/220/EØF, idet den ikke inden for den fastsatte frist har vedtaget de love og administrative bestemmelser, der er nødvendige for at gennemføre de bestemmelser i direktiv 2001/18 i national ret, som afviger fra eller går videre end bestemmelserne i Rådets direktiv 90/220/EØF af 23. april 1990 om udsætning i miljøet af genetisk modificerede organismer.
            
         
               2.
            
            
               I øvrigt frifindes Den Franske Republik
            
         
               3.
            
            
               Hver part bærer sine egne omkostninger.
            
         
      (1)  EFT C 275 af 15.11.2003.